khistorydata/jeongjo-sjw-relations huggingface dataset:
정조 8년 · 목
敎曰。欲存朝體而已。朝參日離次卿宰罷職人敍用。日前欲爲提敎而未果。一敍一否。事近班駁。所坐亦不過襲謬。前府使李文源趙英鎭。竝蕩滌敍用。或因前望。或因他事。有收敍之擧。同罪未敍之人。此後該房登筵時。微稟之意知悉。
정조 8년 · 강
命時囚崔★(日/敏)議處。康文祥鄭國臣勘放。林仁浩照律。
정조 8년 · 목
義禁府啓言。鍾城府使崔★(日/敏)原情。泛稱遲晚。曾經侍從。請議處。敎以。春寒尙峭。滯囚可悶。依本律。今日內勘放後草記。又啓言。參禮察訪康文祥回啓以爲。雖曰在官無幾。不能覺察之罪。在所難免。以此照律。而當該磨勘時。兼官礪山府使金相勳。旣已身故。請勿論。敎以。康文祥旣不勘簿。分揀放送。又啓言。參禮前察訪鄭國臣回啓以爲。春還分給之時。一例抛置。矇不摘發之罪。在所難免。以此請照律。敎以。考律勘放後草記。又啓言。長水前縣監林仁浩。渠已遲晩二百三十兩私用外。全羅監司趙時偉狀啓。還穀糶糴。法意甚重。散錢立本。朝禁至嚴。而本縣還穀之或幻弄而立本。或挪移而欠逋。已在於春初開糶之時。而始發於今番反閱之日矣。守令不能如法遵守。先以身犯。則奸吏無所顧忌。從以偸弄。其所虛留米租。至於二千九百九十七石零之多。事未前聞。實所該痛矣。莫重還穀。不能典守。致此許留。又從以郡移錢分之罪。令攸司照法稟處。罪杖一百。告身盡行追奪。流三千里定配。敎以。如斗小邑。欲充谿壑之慾。諸般所犯。不一其端。無非罔赫赦之罪。特因渠年老。刑推分揀。只令照律。而不可以數朔滯囚。少贖其罪。依本律勘放。而以勿限年擧行。功議但於杖數計減。
정조 8년 · 강
御春塘臺。行上旬輪次。仍行科次。讀券官李徽之金熤徐浩修嚴璹尹塾徐有舜鄭民始李亨逵吳大益徐有防金夏材趙鼎鎭鄭一祥趙時俊李鎭亨徐晦修金峙默李★(土+甲)李致中鄭存中金魯鎭鄭昌順李獻慶金尙集尹履相閔鍾顯。對讀官金載瓚林道浩林濟遠李度謙李競淵李鼎運李崑秀。
정조 8년 · 목
具翼善冠袞龍袍。乘輿出協陽門。由靑陽門詣春塘臺。降輿陞座。試官儒生行禮訖。敎曰。日勢已晩。斯速懸題。此科無異謁　聖。時刻亦勿緩緩。三分一收券後。諸試官待令于集春門外。微稟于政院。大司成與戶判留待畢捧後。率諸生入侍之意。注書馳詣泮宮。傳于大臣。懸題後書題以來。○以擬周群賀君子萬年永錫祚胤爲表題。予曰。題出何章。亦何意思。更爲問入。承旨李敬五出還奏曰。題則出於旣醉章。而文王武王孝思格天。天乃錫此聖孫云矣。予曰。今科試題。政府出乎。文衡出乎。記注官金健修奏曰。文衡出試製矣。敎曰。今日科次殿座時。承旨不可不備員。在外承旨許遞。前望單子入之。予曰。政府堂上諸員。幾人入來乎。知入也。健修奏曰。左相病不來矣。敎曰。懸病春秋館堂上及工曹參判許遞。前望單子入之。先進後謝恩。又敎曰。捧券後旣命入侍。科次殿座處所。以春塘臺爲之。政府以下待捧券。持試券率諸生。由集春門入來。使之帳前坼名之地。此是罕設之科。有此召見之擧。以此卽令本館。知悉擧行。旣是殿座。政府以下。皆以黑圓[團:I-OBJECT]領來待。仍命承旨往試所。試題使之捧入。以儒生呈券後。勿使退去之意。傳諭考官。出榜後還內。
정조 8년 · 강
以吳大益爲同春秋。中枇也。
정조 8년 · 목
敎曰。最是久次。乃叔之侄。業欲陞擢而未果。同春秋適有窠。左副承旨吳大益除授。
정조 8년 · 강
命都堂錄明日爲之。
정조 8년 · 목
敎曰。都堂錄明日爲之之意。言于都堂。
정조 8년 · 강
遞同春秋吳大益。以李亨逵代之。
정조 8년 · 강
遞承旨鄭東俊[浚:I-PERSON]趙尙鎭洪仁浩。以吳大益朴祐源柳誼代之。前也望。
정조 8년 · 강
左議政李福源上箚陳勉。賜批。
정조 8년 · 목
箚略曰。臣旣滯重任。謬膺盛禮。晉接之期。堇以月計。輔養之職。末由自效。是則有施而無報。有名而無實也。玆敢不避陳腐。略拾古先之緖餘。或覬萬一之裨補。一曰先身敎。蓋君子之道本諸身。身正則百官萬民無不正。況於儲貳乎。導率成就之功。將必有不待他求。而得之於天倫日用之間矣。二曰導良知。惟我元予。沖齡睿質。其天也令感慾未萌。亶在導養之如何耳。宜於此時。養其孝悌固有之德。達其眞實無僞之心。隨事誘掖。觸類引伸。苟能善導其良知。則庶見事半而功倍矣。三曰謹保護。能知保身體之法。則六候順軌。百體從令。志氣日躋於淸明。筋骸日就於堅固矣。四曰擇左右。元子方在提抱之中。師保未設。僚屬未置。朝夕左右之任。毋使不正之人。匪禮之事。或干於其間。然後無一齊衆楚之患。乞深留意焉。五曰儲賓僚。睿質夙就。慶運方來。豫建之禮。不日將擧。政宜廣選端方。以待胄筵。請令銓曹搜訪甄選。夫良知之導。而睿德可成矣。保護之謹。以睿體可安矣。左右必擇。則內敎正而無近昵移染之患矣。賓僚豫儲。則外傅得而有師友輔翼之功。若論大本要道。則身敎是已。況以父子之親。兼有君師之嚴哉。傳曰父子兄弟足法而後。而民法之。懋哉。批以。蒙養之方。悉在於是。予讀之屢回。曷任激感。尾陳箴規。又屬寡躬身心之工。另欲常常體察。措諸日用之間耳。仍命遣史官傳諭。
정조 8년 · 강
左參贊金華鎭以母病陳疏請變通試任。批許救護。
정조 8년 · 강
司諫李福徽以父病陳疏乞遞。批許救護。
정조 8년 · 강
配林仁浩等于醴泉等邑。充軍崔★(日/敏)于泗川縣。
정조 8년 · 목
義禁府啓言。林仁浩。功議各減一等。杖八十收贖。告身盡行追奪。醴泉郡勿限年定配。鄭國臣黃澗縣新興驛。徒三年定配。崔★(日/敏)泗川縣邊遠充軍。請竝依例押送。允之。
정조 8년 · 강
召見備堂及漢城判尹于誠正閣。有司堂上徐有隣。漢城判尹金履素。
정조 8년 · 목
予曰。漢城府尹所抄飢戶。果盡爲之乎。履素曰。南北兩部。幾盡抄出。而東西則姑未畢抄矣。予曰。漏籍之民。皆是殘民。抄戶之際。如或不善擧行。則惠難及於窮民矣。履素曰。無籍之民。皆是最窮無告矣。予曰。判尹初當劇務。勤幹甚可尙矣。徐有隣曰。各部貧窮無依之類。限三巡計戶白給事命下矣。此是朝家朔有之惠政。式例不可不酌定。參互發賣分賑兩條。以多不過三斗。小不下一斗磨鍊。請分給。從之。有隣曰。各部中貧窮無依之死亡者。道路僵尸之類。自賑廳施以恤典事命下。此誠出於掩骸之德意。瞻聆所曁。孰不欽歎。擬待京兆文移。隨卽擧行。而至於僵尸之類。旣已立標。使之推尋。然後題給恤典。令該府埋葬。兩件別單。續續入啓。事近煩屑。每月終。備成冊以入。似合便宜。故竝此仰達矣。予曰。依爲之。仍敎曰。守令多窠。政官牌招開政。予曰。判尹卽爲退去。分付各部。斯速擧行。○予曰。直提學入侍。政官牌去來催促。又敎曰。以狀辭觀之。所坐不輕。若待就囚照律後差代。民邑曠務可悶。大邱判官洪元燮改差。今日政各別擇差。又敎曰。以下番入直。未滿一朔。則出六幾日。尙不修史云。新進怠慢之習。殊極駭然。前翰林李祖承。自今日來詣朝房。使之不多日內修納。又復遲滯。自政院直捧禁推傳旨。予曰。洪忠道殿最。卽令頒布。碧潼郡守淸安縣監望筒。催促入之。
정조 8년 · 강
命二提學兪彦鎬親病。人蔘一兩。令內局送之。
정조 8년 · 목
敎曰。二提學親病甚篤云。念其年歲。宜有別般軫念之道。人蔘一兩。令內局送之。仍以此意下諭。
정조 8년 · 강
命貧窮査抄。自今月至三月。大小來計戶白給。
정조 8년 · 목
敎曰。發賣之擧。專爲貧窮不自存之類。而近聞此類。反多見漏。今番別爲査抄之命。蓋欲定巡白給也。各部所抄。見方次第登聞。而萬一有虛實相混之弊。則彼不當漏而漏者。獨無向隅之歎乎。朝家矜恤之本意。將亦閼而未之施焉。筵中已以此意。面飭京兆尹。令京兆尹取所抄文書。另加淘洗。仍以淘洗文書。出給各洞尊位。以爲更加爛商取舍之地。文書畢修整後。別單改啓下。自今月至三月各一巡。以大米二巡。小米一巡。計戶白給。此與發賣有異。每巡分給後。穀物民戶數爻。區別洞里及所受多寡。條列別單以聞事。亦爲分付賑廳。
정조 8년 · 강
行上旬儒生課科次于誠正閣。
정조 8년 · 목
敎曰。幼學尹之鉉。當付會試。而大輪次壯元。已例皆賜第。且考續典。節製壯元。有特敎則許赴殿試。此亦修明之一端。尹之鉉直赴殿試。之次三下進士閔種吉直赴會試。進士安光字。通德尹養烈。紙筆墨考例施賞。
정조 8년 · 강
命再明日　景慕宮展拜。仍行酌獻禮。該房知悉。
정조 8년 · 강
命順安縣令洪州營將。今日政差出。
정조 8년 · 강
領議政鄭存謙箚陳病狀乞遞。賜批。
정조 8년 · 목
箚略曰。都堂錄成命之下。宜卽擧行。而奇疾尙此彌篤。少失將攝。危症立至。以此病狀。末由起動。會圈緣臣稽滯。乞賜鐫遞。批以。未參圈坐。不至爲引。卿須安心勿辭。益加善攝。仍命遣史官傳諭。
정조 8년 · 강
玉堂聯疏請樂彬等嚴加防守。賜批。副校理林道浩。副修撰李泰永。
정조 8년 · 목
疏略曰。罪人樂彬雲亨李漌福海之益肆跳踉。略無顧忌。至有道臣登聞之擧。樂彬則買家偃處。縱奴行獵。潛通府妓。至有生産。名在臺啓。雖未允從。一日疏虞。不可不念。爲先荐棘。雲亨福海等。亟命嚴加防守。批以。前後道臣事。前伯則聞皆嚴束。作俑之類。或刑或配。至入於狀辭。時伯則摘發登聞。優可掩過矣。府使事。依施。時府使。渠旣枚報。勿論罪人等。雖令移配。眞所謂有庳何罪。分付道臣。使嚴加防戢。後復有此等之弊。當該地方官當重繩。幷以此意令該府登關嚴飭。
정조 8년 · 강
有政。吏曹判書徐有隣。參判金夏材。兵曹判書李★(土+甲)進。
정조 8년 · 목
以權以綱爲校理。趙城鎭爲成川府使。吳毅常爲中和府使。魚用元爲大邱判官。洪絲浩爲淸安縣監。金載德[億:I-PERSON]爲順安縣令。南志默爲碧潼郡守。以李光沂爲洪州營將。元宇鎭爲大興中軍。禹弼昌爲西原營將。
정조 8년 · 강
命副修撰李頤祥。仍以前牌申飭膺命。
정조 8년 · 목
政院以頤祥違牌啓稟。敎以。向來臺言。不過官師薄警。此而不言。受以爲例。則當此無定世界。竝與此等草草之言而將至蔑如。不料論思之地。有此乖當處義。此傳旨勿施。仍以前牌申飭膺命。
정조 8년 · 강
太廟 永禧殿 景慕宮展謁。命以旬前擇入。
정조 8년 · 목
政院啓言。 太廟歲首展謁吉日。以何間推擇。敎以。以旬前擇入。又啓言。 永禧殿展謁。非酌獻禮年次。則每於歲首 太廟展謁時。一體展謁事。曾有定式矣。今番則何以爲之。敎以。依例爲之。又啓言。 景慕宮展拜。每於孟春孟秋取稟事定式矣。今番展拜吉日。以何間推擇乎。敎以 太廟展謁後。次詣 本宮展拜。以此知悉。
정조 8년 · 강
命元子與輔養官相見禮。以十五日爲之。
정조 8년 · 목
政院啓言。元子與輔養官相見禮。以立春後更擇事啓下矣。今日官推擇。則今正月十五日二十五日二十八日俱吉云。以何日定行乎。敎以。十五日爲之。
정조 8년 · 강
命朝參。以十一日爲之。
정조 8년 · 목
因政院啓稟。有是命。
정조 8년 · 강
下勸農綸音于八道四都。
정조 8년 · 목
敎曰。歲首勸農綸音。凡幾下矣。自予御極。未嘗闕也。而農比不稔。再昨年饑。昨年尤饑。是奚但雨暘之爲災哉。蓋耕耘多失其時。灌漑未盡其利故耳。然則所謂綸音。亦僅爲文具矣。知其爲文具而爲之。不如不爲也。今年則煩欲勿爲之焉。旣又思之。凡事未有誠而不格。感而不應者。則長吏之不用命。亦予自反處也。吾且盡吾誠而已矣。況今年異於他年者乎。中夜蹶然。又此呼寫。咨爾方伯守令。其尙念之哉。嗚呼。昨年六路告歉。往往孔酷。 兩西亦不得登稔。而況是荐饑之餘。公私俱竭。朝家捐帑發倉。僅僅區劃。爲目下接濟之方。而春後又將懸磬矣。所恃所望。惟在今年有秋。勸農之不容少忽。其亦明矣。民以農爲業。則宜不待勸。而所以不可不勸者。蓋因或不愍務作勞。緩於耕耨也。至於今年。公私之已竭。民亦知之。春後之無食。民亦慮之。擧將寄命於方生之禾麥。則雖至愚甚蠢者。豈復有憚於作勞。不自圖生之心哉。第其心雖勤。而其力者有所不逮。則自不免失時之嘆。長吏之所當勸成者。政在此耳。大抵農家失時之患。每在於無種糧無耕牛。耕牛則勸諭隣保。俾相借傭。自是常行之事。而種糧則今年還分之穀。雖曰不敷。量其食口之多寡。節序之早晩。使巡還分排。適當於壠畝用力之時。則庶幾其有濟矣。第爲官長者。必須簡其騶率。時審田野。詢及耕饁。細察嚬呻。然後可使無牛而有牛。無糧而有糧。不失時而望有秋焉。其各勉旃。修築堤堰。預蓄水脈。農之先務也。三元之日。雪下半尺。從玆以往。有雨必儲。則庶爲儲水之資亦須毋忽。噫。昨於享 廟之夜。旋受祀 社之戒。廷臣恐予有損。多以爲言。而予不能從。上辛祈穀。必欲躬將。若是者。蓋予愛民之心。誠有甚於愛身。咨爾方伯守令。諒予此心。則亦可以知此言之不出於文具。其尙念哉。仍敎曰。今下歲首綸音。下諭于八道道伯兩道都守臣。
정조 8년 · 강
召見諸大臣禮堂于誠正閣。領府事金尙喆。判府事徐命善鄭弘淳李徽之。 右議政李福源。領敦寧金熤。禮曹判書金魯鎭。參判徐晦修。參議金時默。行都承旨沈豊之。
정조 8년 · 목
請對也。○尙喆等進曰。伏聞元子宮天資岐嶷。德容夙成。擧國臣民。孰不歡忭。而況今年已爲三歲。定號之禮。不容少緩。命善曰。不但在廷之延頸。輿情顆顒望。禮堂亦有擧行之節。恐不宜遲待矣。 弘淳曰。事莫大於 宗廟社稷。今此臣等之請。實關係宗社大計。別無更待之事矣。福源曰。非特朝野臣民顒 祝不已。此是 宗社之大策。應行之盛典矣。熤曰。今年異於他年。三歲亦已成數。又値月正元日。莫大之典。恐難踰月矣。予曰。此非相持之事。卿等之請固然。而邇來新愈之初。行步未得完實。相見之禮。姑且未行。未步之前。負抱行禮。事涉如何。稍俟凡節之快健。步屧之完固。秋亦可冬亦可。明年亦未爲不可。予亦九歲行禮。雖云今古異宜。援用近例。少無所妨。其在愼惜之道。尤不可不念。福源曰。三代之負而見廟。漢帝之元年早建。古例班班。且相見禮。以十五日爲定。封册之禮。尤豈非次第應行之典乎。予曰。三代已例。豈無可據。而予則以晩得之故。其所愛惜而貴重者。自別於人。予豈無商量而然乎。命善等曰。宮僚及儀節。多有預先擧行事。及今預下俟秋之成命。則群情亦可以少愈矣。予曰。似此重大之事。何可欲預敎乎。命善曰。臣等自外欲率二品而庭籲矣。此是按例應行之禮。故只率禮堂而登對及承聖敎。更復煩稟。萬萬惶懍。而一番陳奏。未蒙兪音。而遽然退去。則臣等之事。太不誠實。尙喆曰。此乃自上應行之典。固非自下强聒之事矣。予曰。果如卿言矣。命善曰。伏聞玉音欠和。感候尙未平復。下情實不勝焦悶矣。予曰。似因膈痰而然矣。予曰。再昨都政。何如云耶。福源曰。東銓則未能詳知。而西銓則煩多疏滯之政云矣。予曰。兵判今番之政。果善爲之。而禁軍久勤。猶有抑鬱者。是可欠也。
정조 8년 · 강
領議政鄭存謙箚請元子封典。賜批。
정조 8년 · 목
箚略曰。頃當亞歲之將廟。仰請封典之亟行。聖敎諄複。蓋有待於長成之時。今則睿質將就。如日方升。端冕郊見。已過其年。輔養相見。將行不日。則誕定主鬯之位。丕闡重离之休。特次第事耳。病裏愚衷。日夕耿耿。以箚代奏。伏願採納焉。批以。予之爲元子惜保之心。豈後於卿等。且況我家典禮。自有規度。卿須默會之也。朝者大臣登筵。卿獨未。參悵何云喩。惟冀益加將攝。遄復天和。仍命遣史官傳諭。
정조 8년 · 강
玉堂聯箚請元子封册之禮。賜批。副應敎李兢淵。校理李頤祥。副校理林濟遠鄭在信。副修撰李錫夏。
정조 8년 · 목
箚略曰。元子寶齡。居然已三歲。群情之顒祝。尤倍於此時。封册之禮。不早決於今日。更待何時乎。昨冬重臣之疏。今日大僚之請。亦擧世祈望之心也。臣等相率齊籲。略陳愚悃。亟降兪音。批以。爾謂晩得嗣屬。早要成立乎。予以晩成二字。爲祈永之本云耳。
정조 8년 · 목
敎曰。領府事家。依昨年例輸送。仍令郞官存問以來。原任閣臣黃景源家。原任閣臣徐命膺夫人歲饌。亦依昨年例。加數輸送事。分付該曹。又敎曰。鶴城君家歲饌。日前纔令加數輸送。而歲首原歲饌輸送時。仍令曹郞存問以來。
정조 8년 · 강
命嶺伯狀啓祗受形止修上之意。題送書目。
정조 8년 · 목
因慶尙監司李秉模有旨祗受狀啓。敎以。責備之意。有所飭諭。才見疏辭。且觀狀語。引罪太過。輒云竢勘。豈以一時飭敎。欲作引義之端乎。藩臣道理。焉用乃爾。此狀啓還下送。只以祗受形止修上之意。自本院題送書目。
정조 8년 · 강
命東營區劃穀狀啓。委折使之據實草記。
정조 8년 · 목
敎曰。本道以歲後輸來之意。已有論報廟堂云。而廟堂只俟査問狀啓之來到。不以報辭草記。有司堂上事。極爲疏漏。委折使之據實草記。
정조 8년 · 강
命東營春操停止。都試待秋合設。
정조 8년 · 목
敎曰。此時本道撓民之政。竝當停免。習操巡點停止。都試待秋合設之意。令廟堂分付。
정조 8년 · 강
命上來守令。皆令下去。
정조 8년 · 강
命海伯反庫狀啓遲緩委折。査實狀聞。
정조 8년 · 목
敎曰。鳳山倅以別軍職上來已久。反庫差員。何時進去乎。如在上來前。今始狀聞。太涉遲緩。如在上來後。在京之人。何以反庫。以此以彼。事極駭然。其委折。査實狀聞之意回諭。
정조 8년 · 강
有政。吏曹判書李在簡。參判金文淳。參議金憙進。
정조 8년 · 목
以南玄老爲大司諫。安廷玹爲執義。兪彥修爲司諫。尹序東爲持平。李運彬爲獻納。李顯道爲正言。
정조 8년 · 강
命東營春操巡停止。都試待秋合設。
정조 8년 · 목
原春監司李秉模以春操巡待秋都試都試待秋合設馳啓。敎以。此時本道撓民之政。竝當停免。習操巡點停止。都試待秋合設之意。令廟堂分付。
정조 8년 · 강
命監書金禧成司卷一窠。加設啓下。
정조 8년 · 목
敎曰。庚辰年間金有宣事。朝筵已有下敎。伊時事實。堂后日記可徵也。見其子適在閣屬。事若不偶。今旣詳聞之後。豈無拔例收錄之擧。監書金禧成司卷一窠。加設啓下。薦狀待陞實越送事。本閣知悉。
정조 8년 · 강
命戶郞汰拿竝分揀。
정조 8년 · 목
敎曰。非不知事實之如許。而貿遷之路。不若前日。則自曹中別貿。以備國用。事理當然。已前郞官。雖不一一追勘。當等該色。烏可無罪。然昨因除夕。輕囚旣命放釋。令不可異同。戶郞汰拿傳旨。竝分揀。此後弓角則從便貿來。依向日所下傳敎。更令廟堂論理稟處。俾無軍需疏虞之弊。簪角則所關莫重。而因該曹之不善擧行。 慈殿宮進御所用。今番未免闕封。此等度支。革亦無妨。何但郞官之罪也。以此分付。
정조 8년 · 강
景慕宮春享祭。命親押。
정조 8년 · 목
因香室　景慕宮受押單子。敎以。詣　本宮。當親押矣。
정조 8년 · 강
命明日出宮時。百官日出後來會。
정조 8년 · 목
敎曰。明日出宮時刻太早。以辰時磨鍊。百官亦於日出後來會。
정조 8년 · 강
召見承旨吳大益于觀物軒。
정조 8년 · 목
予曰。在昔先朝　聖敎。屢及於吳光運事矣。卿今位至宰列。事非偶然也。大益曰。　聖敎至此。臣雖肝腦塗地。圖報無望矣。
정조 8년 · 강
下設賑綸音于沁都。
정조 8년 · 목
敎曰。沁都亦已設賑。而別下賑資。只及畿湖。則本府之民。必有抑鬱之心。況本府卽保障重地。朝家之顧恤。常先於諸道。獨於別賑一事。豈或異同。且予御極以後。謹遵　列聖朝故事。凡係帑需用餘之數。別置本府戶南等庫。及今取用。亦甚便好。別置條中丹木一百斤。白磻五十斤。卿處特爲劃給。卿與下去別軍職。眼同開庫擧行後。形止狀聞。卽將所劃物種。措辦穀物。待畢賑聚集饑民。別設一巡以饋之。仍以朝家軫恤之意。申明曉告。今下印本綸音。先爲頒布事。下諭于江華留守。
정조 8년 · 강
大司憲李在簡避嫌乞遞。賜批許之。
정조 8년 · 목
避嫌略曰。臣之族叔崇祜。從兄臣在協。曾叨是職。輒皆引義。俱蒙褫鞏之恩。今臣去就。宜無異同。請遞臣職。從之。
정조 8년 · 강
命嶺運穀到泊形止。未運穀裝發與否關問。
정조 8년 · 목
敎曰。近日春寒。一直不解。嶺運穀到泊形止。另加嚴飭。陸續狀聞之意。分付關東伯。未運穀包。畢裝發與否。亦爲關問督運御史處。
정조 8년 · 강
命査抄文書。罔夜修整。
정조 8년 · 목
敎曰。昨以最貧窮無依之類。白給穀物之意。已有措辭下敎。而見今一寒如此。査抄之擧。萬一遲滯。未分給前。不無死亡之患。文書使之罔夜修整。因卽輪示各洞尊位。必於不多日內入啓之意。該府郞官發牌。另加嚴飭。續聞白給之類。只及下賤。不及班名人云。如此則殊非向來提飭之本意。班戶中至窮殘者。竝許抄出。文書一體修整入啓事。亦爲分付。
정조 8년 · 강
命前郡守朴基豊。前中軍李晢。斯速上來事分付。
정조 8년 · 목
敎曰。別軍職內廳番次俱空。宿衛重地。有傷事面。前郡守朴基豊。使之星火馳進營下。交龜上來事。令兵曹分付關西伯處。前中軍李晢。時在任所云。亦令斯速上來事。一體分付。
정조 8년 · 강
命甲山前後府使。令該府行會本道。詳査狀聞。
정조 8년 · 목
政院以甲山前後府使拿問重勘啓。敎以。現告中有時任許多守令。嚴束與不嚴束。區別處分。無所不可。令該府行會本道。詳査狀聞後稟處事分付。
정조 8년 · 강
命關東義僧番錢委折。査問草記。
정조 8년 · 목
敎曰。關東尤甚邑義僧番錢事。守廳則朝參日。出擧條停免。總廳則尙無皁白何也。一視之政。豈或異同。其委折。令廟堂査問該廳草記。
정조 8년 · 강
命碧潼郡守南志默星火赴任。大邱判官魚元用仍卽辭朝。
정조 8년 · 목
敎曰。未下直守令邊將。皆令不多日內辭朝。其中設賑邑鎭守令。待明朝辭朝。無或遲滯赴任之意。令吏兵曹申飭。別軍職廳番次。只有新進二人。事體所在。不可任他。新除碧潼郡守。使之星火赴任。雖非賑邑。此時本道民事。曠官可悶。新除大邱判官。亦令斯速上來。仍卽辭朝。
정조 8년 · 강
命勿論前伯時伯。或引義陳疏。切勿呼望。
정조 8년 · 목
敎曰。已皆區別提敎。勿論前伯時伯。或以此事引義陳疏。不但事近屑越。如是之際。本道民事。萬萬可悶。此等辭疏。切勿呼望之意。該房知悉。
정조 8년 · 강
詣　景慕宮。行酌獻禮。
정조 8년 · 목
具翼善冠袞龍袍。乘輿出賓陽門。至弘化門。敎曰。館學掌色。皆待令乎。今日夕食堂到記收來。明日春到記試取之意分付。仍詣　景慕宮。入齋殿。改具冕服。執圭詣望　廟禮位。行禮如儀。　酌獻禮時至。行禮如儀訖。還入齋殿。敎曰。都承旨馳詣　永祐園。奉審以來。又敎曰。東村觀光人。今番比前甚少。無乃禁雜而然乎。還宮時勿禁事。指揮漢城府。竝以此意。傳諭于左相。一體分付於政院。又敎曰。訓將入侍。予曰。宮苑及齋殿北墻內。樹木甚疏。見今解凍不遠。松竹花卉。無所不可。卿須申飭。多數栽種。又敎曰。別例房郎廳入侍。敎曰。齋殿房舍。當寒疏冷。趁今春　享。不得不略加修補。塗褙鋪陳等節。愼勿侈華也。改具翼善冠袞龍袍。乘輿還宮。
정조 8년 · 강
命明日春到記處所。以仁政殿爲之。
정조 8년 · 목
敎曰。同副承旨馳詣太學。夕食堂到記。收聚以來。又敎曰。明日春到記試取。該房知悉。又敎曰。明日春到記殿座處所。以仁政殿爲之。日寒如此。諸生日出後待令。科次講畢後。便殿親臨。以此分付。
정조 8년 · 강
命各道狀啓謄本。上送備邊司。
정조 8년 · 목
敎曰。各道狀本之每於交遞後。使之謄出冊子。送于本司。蓋以本司文獻無徵。凡有考據之事。啓下狀本。每以闉失稱頉故耳。今則諸道狀啓謄本。次第來到云。隨其來到。依筵敎書題目。藏置本司。而司郞本有分掌之道。仍令句管其出納。此後因傳敎取覽。或自本司考出之時。復以闉失爲言。則該掌郎廳。本司草記。移義禁府。以不謹典守律論勘事。定式施行。監兵水使交龜後。以狀啓謄本幾冊。上送備邊司之意狀啓事。分付諸道。
정조 8년 · 강
領議政鄭存謙陳箚請　閟宮提擧定式。賜批。
정조 8년 · 목
箚略曰。臣危疾遇寒簁劇。當此百僚駿奔之時。僵如木石。乞賜重譴。竊有愚見。略此尾陳。　本宮都提擧提擧。以領相戶禮判例兼。如値實職有故之時。無以備員。自今定式。都提擧提擧備望受點。允爲得宜。竝乞裁處焉。批以。是日展禮。孺慕益復莫逮。箚陳事。實合重事體之意。依施。令政院政官牌招開政。以爲備望受點之地。卿之愼度。尙未差可。奉慮切切。未造　享班。何庸過引。安心勿辭。加意愼攝。仍命遣史官傳諭。仍令問病以來。
정조 8년 · 강
命關東義僧番錢。尤甚邑則停減。稍實邑則勿送。
정조 8년 · 목
備邊司啓言。關東尤甚邑義僧番錢事。依下敎査問該廳。則以爲嶺東番錢請減事。道臣論報本廳。而本廳事力。近甚凋殘。若減番錢。則義僧雇價。無以推移。以不得許施之意。業已回移。故不得稟達云矣。敎以。守廳所稟者。總廳則徑先防題。事甚疏率。朝家蠲恤之典。將未免因此班駁。總戎使李昌運從重推考。該廳關東所在義僧番錢。尤甚邑則依守廳例停減。之次稍實邑。則所捧錢。勿送該廳。留補本道賑資。形止狀聞事。分付該道。
정조 8년 · 목
以吳載純爲大司憲。新通也。
정조 8년 · 강
命安光集欺隱事。嚴査決定。
정조 8년 · 목
宗親府以常溪君婚處安光集家。査實草記。敎以。更問之。則分明是欺隱之事云。誠有是也。渠之所爲。萬萬痛駭。各別嚴査決定後草記。
정조 8년 · 강
詣仁政殿。行春到記。讀券官鄭弘淳徐有隣趙時俊。對讀官李時秀金載瓚林道浩鄭萬始。考官金熤李在簡金夏材。參考官尹勉升安聖彬李競淵林濟遠。
정조 8년 · 목
具翼善冠袞龍袍。乘輿出協陽門。詣仁政殿。降輿陞座。試官以下行禮訖。以擬宋群臣賀翟狄靑宣撫廣西之日上元夜設宴留僚佐主席三鼓奪崑崙關爲表題。予曰。御製懸板。何等重大。而龍亭鼓吹。竝不待令。堂上亦不陪進。只使一郞官奉來。戶判應知此等事體。而擧行若是慢忽。誠極該然。發牌該郞。問其委折以奏。龍亭自內出給。鼓吹亦以駕前鼓吹待令事分付。熤曰。臣自外入來。未聞知。今始承聞筵敎。戶判事誠駭然矣。予曰。莫非怠慢所致。朝廷所存者。事面而已。緊任數遞。猶屬第二件事。罷職。仍敎曰。儒生使之整齊。俾無挾冊亂雜之弊。如有冒犯者。隨現重勘之意。承旨各別申飭。又敎曰。製述試官。姑爲退待。講冊以書傳爲之。應講諸生以次進講。敎曰。殿庭喧譁。甚至於不辨講聲。承旨何不禁飭乎。東西齋掌議。爲先停擧。仍敎曰。東西庭掌議停擧。下吏令攸司科治。又敎曰。同成均有闕之代。口傳差出。又敎曰。停擧掌議解停。下吏科治分揀。又敎曰。排設房司鑰。令攸司科治。還內。
정조 8년 · 목
敎曰。春到記講純通。比較純通居首幼學李錫垕。製述三中居首進士宋祥濬。竝直赴殿試。講之次純通居首幼學嚴錫麒柳楨李禧獜李萬和。製述之次三下進士趙學愼金復仁生員呂駿永。幷直赴會試。講通略粗。製述草三下次上。紙筆墨考例施賞。
정조 8년 · 강
罷承旨趙尙鎭職。
정조 8년 · 목
敎曰。榜目事體。何等至重。而直赴傳敎書下時。草榜使之書入。而草次上旣不擧論。則混以次中等書入。大是不察。正書榜目修正時。正字三下降書於草三下之下。其在重事體之道。不可無飭。當該承旨罷職。仍敎曰。右副承旨牌招入直。又敎曰。承旨前望單子入之。
정조 8년 · 강
以金夏材爲同成均。口傳也。
정조 8년 · 강
許施嶺營加分穀之請。
정조 8년 · 목
慶尙監司李秉模以加分穀。令廟堂稟處馳啓。敎以。狀請施行。
정조 8년 · 강
命判敦寧金鍾正俟少間上來。
정조 8년 · 목
京畿監司沈頤之以判敦寧金鍾正病重。不得上去馳啓。敎以。俟少間上來事分付。
정조 8년 · 강
領府事金尙喆箚辭新除　閟宮提擧之任。賜批。
정조 8년 · 목
箚略曰。臣於癃廢之中。忽奉　景慕宮提擧。豈不中心激感。而緣臣無廉。以致銓曹之混擬。謬恩及此。轉益悶隘。略此申暴。府垂哀憐。新舊提擧。盡行鐫免。批以。本宮提擧之以兼爲實。亶出重事體之義。卿家在　宮外數步地。管攝便近。有非見帶諸衙之比。卿於是職。不容過加巽辭。安心勿辭。仍命遣史官傳諭。
정조 8년 · 강
掌令金敍九以母病陳疏乞遞。仍請四賊加律。賜批。
정조 8년 · 목
疏略曰。臣偏母今年七十七歲。夙抱貞疾。長在床玆。臣終鮮兄弟。無時刻離側之勢。亟削臣職。嗚呼。自古以來。豈有如鄭妻龜柱之窮凶。國榮德相之元惡大憝乎。又豈有如四賊之負犯極罪。尙逭王章者乎。伏願亟降兪音。元凶極賊。一依三司之請施律。其餘諸凶。亦令王府依律處斷。批以。所陳已論諸批。爾其勿辭。俟母病少間。上來察職。
정조 8년 · 강
大報壇　祭享。命躬行。
정조 8년 · 목
禮曹啓言。　大報壇　祭享吉日。令日官推擇。則來三月初十日爲吉云。何以爲之。敎以。謹當躬行矣。
정조 8년 · 강
召見承旨尹塾朴祐源柳誼于觀物軒。
정조 8년 · 목
敎曰。禮戶房承旨入侍。○予謂塾曰。卿爲洞中尊位。所抄幾何。塾曰。五十五戶矣。飢民皆願入。故所抄極難。其中最無依之民。恐有落漏之患。故竭心精抄矣。予曰。如有當入而不得入者。則此豈成說乎。塾曰。朝家實惠。專在於此。各洞尊位。孰不盡心乎。予曰。漢城府官員。發牌分付。白給文書。使之斯速書啓。予謂誼曰。爾之自谷山遞來屬耳。田結果無貽弊乎。些少之弊。亦多有之矣。仍命誼。自建陽門宮墻。摘奸以來。予曰。歲首坐起。備堂懸病人。何其多也。注書出去知入也。朴能源奏曰。左相以爲不善檢飭。備堂懸病甚多。極爲惶恐云矣。予曰。昨日新及第二人。使之待令。○予曰。明當發賣。而白給文書。尙不備入。發牌京兆郎廳。問其委折以入。又敎曰。備邊司一年所捧箭竹數爻。詳問書入也。
정조 8년 · 강
遞承旨朴祐源。以李益烍李文源爲承旨。尋遞文源。
정조 8년 · 목
敎曰。左承旨聞有實恙。許遞。又敎曰。承旨前望單子入之。○政院以文源在外。啓請下諭。敎以。許遞。前望單子入之。
정조 8년 · 강
命小獨班戶。大小米各加一斗白給。
정조 8년 · 목
因漢城府抄戶別單。敎以。分給始自明日云。米品另擇。斗量必準。使朝家恤窮之本意。期於均沾事。分付賑廳。而別單修整之遲滯。因其班戶民戶區別而然也。早朝下敎。四鼓書入。未免太遲緩。政院之不爲申飭。不可無警。該房承旨推考。此文書中小戶獨戶。俱不懸錄。抑何委折也。此亦疏漏之一端。卿等推考。班戶則數旣零星。而寡女戶爲強半。唉。彼殘獨。尤極矜惻。旣難行乞於道路。又無藉力於傭賃。惟此數斗之穀。豈資三旬之糧。無論少戶獨戶。比民戶。大小米各加一斗白給事。一體分付賑廳。又因漢城府貧窮之類。別單書入。敎以。依別單判付擧行。
정조 8년 · 강
判府事鄭弘淳陳箚自列。賜批。
정조 8년 · 목
箚略曰。榜目之誤錯。有試所承旨罷職之命。若論其昏謬之失。臣實爲首。何敢只諉於承宣。而獨晏然。乞降威罪。批以。榜眼誤書事。無非色承宣之罪也。書等之際。卿之濡毫整畵。予所目擊者。豈可曰落券之混擧。卿須安心勿辭。仍命遣史官傳諭。
정조 8년 · 강
副提學沈豊之陳疏乞遞。仍陳勉。賜批。
정조 8년 · 목
疏略曰。臣於是職。夫豈有一分堪承之望。而況新錄完圈之後。長官引遞。考之館規。自是古例。乞遞臣職。臣於丐免。何暇贅他。而念有國之道。莫先於擇端良而輔儲嗣。峻選文學之士。廣搜經術之儒。預儲師友之望。以待离筵之開。則豈不休哉。竊觀國家之治。未有不以奮勵而興。因循而壞。殿下近日以來。奮勵之志。漸不如初。姑息之意。從以時來。伏願繼自今。政令施措之際。祛姑息而恢奮發。嗚呼。明義一書。卽我東春秋。而亂本未鋤。凶徒莫懲。一年二年。無地可讀。寧不痛恨乎。伏願廓揮乾斷。亟允夬正之請焉。言路則國家之血脈。血脈不通。則人於是病焉。言路不通。則國於是替焉。殿下有求言之名。而無求言之實。豈不爲聖朝之一大欠事乎。惟殿下念哉。理國之道。莫先於生財。生財之道。莫先於務本。欲生財而不務本。雖日節而求其財。恒不足矣。願殿下痛斷冗費。率彼遊手。盡緣南畝。使之出奢入儉。厚本抑末。則不出數年。將見坻京之積。惟殿下念哉。國之有紀綱。所以統理上下。條貫體要者也。故綱紀立。則尊卑有序而賞罰不紊。紀綱不立。則萬事叢脞。而百爲委靡。伏願申戒大僚。以肅朝廷之紀綱。董飭朝廷。以嚴藩閫之紀綱。俾各統上下而貫體要。嚴內外而序尊卑焉。噫。士大夫名節。所關非細。風俗之振勵。士趨之端方。專係崇名義而獎氣節。伏願勿以習尙之不古。世趨之不端爲憂。而必以崇名獎節。定爲一副當規模。用捨之際。進退之時。上自朝廷。下至草野。咸使瞭然知聖心之所欲爲。則風動之休。跂足而俟矣。批以。職在論思之長。陳此匡救之說。予庸嘉乃。當反諸身體察。外此諸條。無非格語。亦欲留意措置。卿其勿辭察任。
정조 8년 · 강
正言鄭益祚疏陳病狀乞遞。仍懲討。賜批。
정조 8년 · 목
疏略曰。臣素患風痺之症。又加於氷雪撼頓之際。僵仆旅邸。症形危谻。時月之內。萬無登程之望。亟許鐫免。乞免之章。不宜贅他。而事關懲討。敢此申瀆。更加澄省焉。伏閱朝紙。舊逆尙今自在。新逆又復層生。夫合啓中諸賊。莫非王章之所難容。而鄭妻之千妖萬惡。龜賊之窮凶絶悖。榮賊則四字凶言。澤白之詬天。仁京之稱兵。種下生種。節上生節。而肆市之典。不加於生前。收孥之律。不擧於斃後。則尙可謂國有法乎。特允群請焉。復有迷見。輒此附陳。不幸數年以來。荐致荒歉。民將盡劉。而幸賴如傷之仁。竭力於賙賑之術。至於童穉遺棄。勢必不能十全一二。而殿下不見而已知。旣盡及幼之仁。則當有及老之德。限八十七十。無家無籍而不入發賣者。計口分饋。則無異窮谷之回春。願盡撫恤之方焉。伏聞賑資綸音頒布。凡在方伯字牧。孰不殫誠竭思對揚。而第其抄賑之際。虛實易混。分饋之時。吏鄕作奸。伏願更加申飭。批以。首陳事。已論諸批。第二件事。令廟堂稟處。第三件事。亦令廟堂嚴飭設賑諸道。
정조 8년 · 강
行召對于誠正閣。閣臣徐有防。承旨沈有鎭。玉堂林濟遠李鼎運。假注書李敬五。兼春秋車亨衢。史官金鳳顯。
정조 8년 · 목
講寶鑑。○鼎運曰。臣以仁川殺獄事。登筵每欲陳達矣。向來奉命時。到本郡。詳聞其獄事。及伏見判付文書。淵鑑所照。明見萬里。實不勝欽歎之至。究厥獄情。終涉疑訝。事關人命。更爲査處似好矣。予曰。從當留意矣。
정조 8년 · 강
奉謨堂奉審。命後日次爲之。
정조 8년 · 목
因奎章閣　奉謨堂奉審啓辭。敎以。日寒如此。後日次爲之。
정조 8년 · 강
命安興鎭行營設置事。令廟堂稟處。
정조 8년 · 목
玉堂李鼎運啓言。臣於年前奉命暗行湖西也。行到安興。目見形便。則地勢陡入中洋。水路遙控三南。實爲天設關防之地。行營設置之擧。儘合陰雨之備。但行營距本營。水路稍遠。而戰具戎備。皆在本營。脫有不時之警急。則巨艦大炮。自港口而移行營。有非時月間事耳。地利雖占於要衝。武備難恃於緩急。移設本營。旣非輕議之事。運置戎具。亦係更張之謨。其時書啓中。不敢以書生疏迂之見。處有論列。而適因文義敢達。敎以。事係關防形便。出擧條。令廟堂稟處。
정조 8년 · 강
召見入格儒生及下直守令于誠正閣。
정조 8년 · 목
敎曰。都承旨率入格儒生入侍。○予謂宋祥濬曰。爾之今番科作甚佳。可尙矣。予謂李錫垕曰。爾之初試幾次乎。錫垕曰。前後初試入格。凡四次矣。又敎曰。右承旨與下直守令入侍。城鎭進奏職姓名。予曰。須下去善爲之。樂淳進奏職姓名。予曰。履歷何也。樂淳曰。曾經肅川府使。予曰。鳳山土俗不美。前倅不治。須盡心善爲之。載億進奏職姓名。予曰。七事。載億誦七事以對。予曰。須下去善爲之。
정조 8년 · 강
遞承旨吳大益。以徐有防沈有鎭爲承旨。
정조 8년 · 목
敎曰。左承旨許遞。
정조 8년 · 목
以吳大益爲右尹。李★(土+甲)爲知經筵。李在簡趙時俊爲同經筵。
정조 8년 · 강
咸鏡監司李命植陳疏辭職。賜例批。
정조 8년 · 강
命戶判薦望。待下敎擧行。
정조 8년 · 강
命時囚崔範重議處。
정조 8년 · 목
義禁府啓言。鐵山前府使崔範重原情。泛稱遲晩。所當請刑。而曾經宣傳官。請除刑推議處。允之。
정조 8년 · 목
左議政李福源曰。懋賞之典。調用之恩。至及於賤息。臣誠惶感無地。而益不勝罔功之愧矣。右議政金熤曰。賞勞之殊典。實無堪承之望。而調用之聖恩。尤切感悚之忱。予曰。卿等豈無功勞之可紀。其在識喜之道。酬勞之典。何可已乎。頃見兩敎官。則爲人極可愛。予甚嘉尙矣。日寒如此。卿等明日晩食後入來好矣。福源曰。其在肅敬之地。不敢親昵。而臣有眼病。座次稍間。不能瞻望。明日則近前仰瞻。區區之望也。予曰。此與相見禮有異。近前瞻望宜矣。旣無間於相見。則小臣亦願偕入瞻望矣。予曰。好矣。予曰。向日筵中。旣發言端。而宮僚之選。尤爲今日急務。崇儒重道。卽我　列聖朝傳授心法。則況當元子知思日開之時。抄選之政。不可不趁今爲之。俄者吏堂入侍之命。專爲此也。卿等須悉心搜訪。以人事君。則予雖乏好緇之誠。必盡側席之禮。其各惕念擧行。以副予意。福源曰。林下宿德之關係世道。重且大矣。夫宿德之士。士林之所矜式。朝廷之所尊敬者。苟使如此之人在朝。則不但爲元良之輔翼。在廷之臣。亦有忌憚。不敢爲非。此明君哲辟之必以求賢爲急務。而不容少忽者也。今日聖敎及此。是誠貽燕之弘猷遠謨。臣雖無知人之鑑。敢不擧所知乎。熤曰。宿德之名。蓋謂學問博而義理明也。至於抄選一節。最是國家難愼之政。而臣耳目不廣。雖欲仰副聖敎。恐難如誠。且求賢之道。必從山林得聞。而今無此路。實無一兩日可求之道。聖敎之下。不勝惶悶矣。予曰。讀書飭躬之士。代不乏人。而從古巖穴之間。往往多奇才逸士。如此之輩。甘心窮寂。絕意仕宦。而亦有勝於在廷之人矣。況買骨之喩。古辟所稱。卿等若先從隗始。至誠搜羅。則惟彼在廷之臣。亦豈不加意愼揀。而草野俊乂。亦豈不于于然來乎。且予之微意。不專在於科目之士也。在野之賢。亦多有之。必須周咨博詢。期於野無遺賢。則其在經國之要。敎儲之道。豈無裨益之多乎。福源曰。中古以來。懷寶不出者。自成痼弊。雖以近世抄選言之。輒以不出。爲一副當規模。是甚可悶。熤曰。抄選之名目甚重。故被選者。每以盛名之難副。以爲不出之端。其勢似然矣。予曰。此雖是廟堂之責。而銓曹亦當留意。吏曹三堂有何料量乎。吏曹判書徐有隣曰。今承聖敎。愚衷倍激。況今睿質岐嶷。開筵不遠。敎導之方。莫先於求賢。近見泮儒。不無人才。次第搜訪。何患無人。臣雖聞見孤陋。知識淺短。敢不悉心搜訪。對揚聖意乎。吏曹參判金夏材。參議趙鼎鎭等曰。聖敎至此。臣等謹當與長銓。悉心奉行矣。予曰。從近抄選。期於得人好矣。大體作成人材。專在山林。或有名實不副之人。而猶愛其名之存。今則竝與其名而無之。誠非細憂。目今急務。不獨博詢於在廷。亦必廣求於在野。竝與科目抄選而雜議之。福源等曰。我朝取人。惟以科目爲事。而若求宿德弘儒。捨山林而奚以。慮在於名實之不副。予曰。及今預爲掄選。然後進善贊善之任。亦可臨時序陞。卿等須惕念毋忽也。予曰。古者無籍而被殺。則無償命之規。而今此漏籍之民。實不忍恝視。故有此白給之命矣。又敎曰。白給文書中一口云者。何謂也。漢城判尹金履素曰。無子女。無僮僕。無家室。單獨其身之謂也。予曰。果無混入與落漏之弊乎。履素曰。似無混入之弊。而恐有落漏之慮矣。福源曰。混入則猶或有之。落漏則似無多矣。予曰。中部則戶數幾何云耶。有隣曰。只抄五戶云。故使之加抄十餘戶矣。予曰。吏判先退。往給發賣。又敎曰。近來亞將乏人。此宜軫念處矣。予曰。畿伯進前。今番別賑。何以爲之。當分給一巡乎。京畿監司沈頤之曰。飢口多少。當商量爲之。而作穀分賑。則日子遲久。故元賑穀中。推移先給矣。予曰。何當分給乎。頤之曰。自今二十日爲始。而此朔則合別賑。當爲四巡。臣於客舍之庭。聚會民人。頒示綸音。宣布德意。莫不歡欣感祝矣。予曰。道內事。別無可奏者乎。予曰。今年春大同。何以爲之乎。頤之曰。當依例捧之矣。予曰。細察民間形勢。不可無闊挾。春秋大同。一時竝捧。似難矣。頤之曰。今奉所敎。敢不仰承。而穀總全無。實爲難處矣。予曰。此與京司上納有異。或俟秋或緩限。未爲不可矣。頤之曰。黃豆種子。爲第一悶事。昨年所捧。全未成實。根耕播種。思之茫然矣。予曰。全不成實。則何以爲太乎。頤之曰。太半空殼矣。予曰。陵行當此設賑。民事不可不顧。卿之發巡則如例爲之。而須思各邑省費之道。俾無民弊宜矣。發巡當在何日乎。頤之曰。當在二月晦三月初矣。予曰。不爲晩乎。頤之曰。恐似不晩矣。福源曰。屢次陳達。雖甚惶恐。有左臂不仁之症。近甚添劇。過親　享後。願得由假而調理矣。予曰。雖在動駕前。何妨乎調攝也。右議政金熤曰。昨日晝講。已有下敎。而以經筵不備。還爲停止。晝講命下之後。三經筵之一時違牌。揆以事體。殊甚未安。竝施罷職之典。入直上下番玉堂。請重推。從之。
정조 8년 · 목
敎曰。不有賢士。能爲國乎。士也者。有國元氣。上之培養如嘉木。扶護如穉苗。惟恐其或傷。然後庶可以責楨榦之成效矣。古人有言曰。周之士也貴。秦之士也賤。士之貴也賤也。亶係人君貴之賤之而已。近予頻接泮儒。旬試月講。豈欲較挈於口讀程式之間也。噫。鍾不自響。叩之則應。士亦奚能自達於朝也。政須鼓舞振作之功焉。予之所以惓惓於培養扶護。樂不知疲者此也。應擧之士猶然。況在野乎。我國家敦尙儒術。　列聖相承。得賢共理。彬郁之化。菀然可觀。此豈非予寡人監法而遵行者乎。噫。世道澆漓。治象泮渙。須得來林下宿德之士。坐鎭雅俗。矜式朝端。庶不至於浩無涯津。而因予緇衣之好。不及古人。白駒之縶。不在空谷。弓旌玉帛。儀不及物。是豈擧一世。眞無其人而然哉。側席中夜。自視欿然。況今元良岐嶷。知思日開。左右敎迪。不宜疏緩。考之國朝典禮。元子輔養廳。有僚屬之官。多以草野之人充擬之。儒賢抄選。豈非當務之急。廟堂選部之臣。體予至意。旁求喬木之裔。博訪草野之彦。薦進之。予當以禮致之。卿等念之哉。
정조 8년 · 강
左議政李福源。以正言鄭益朝[祚:I-PERSON]。總戎使李昌運疏辭覆啓。
정조 8년 · 목
福源啓言。正言鄭益祚上疏。以鱞寡獨之七十八十。無家無籍而不入於發賣者。搜訪收錄。計口分饋爲請矣。諫臣所請。蓋出於推廣德意。仰贊仁政之意。更令京兆五部益加探訪。隨得添付發賣。而或白給之中。毋使匹夫匹婦。或有當入不入之弊。從之。又啓言。總戎使李昌運上疏論本廳事。其一。將士支放。專靠於餉秏屯稅及需米。元數旣縮於荐歉。錢捧不可以米下。戶曹己亥貸去餉米五千石。卽令還報。本曹如難推移。則以關西稅米劃報事。本廳目下事勢。誠極渴悶。而地部經費。近益苟簡。方議換用惠局。何論追償於總廳。至關西米許劃。亦可謂太無限節。請置之。從之。又啓言。其一。北漢居民及僧徒生活。專仰糴糶。還餉之捧留各邑者。待秋成。一齊輸納于山倉事也。山城儲穀。本備緩急。不但爲居民資活而已。則一向捧留各邑。事涉無謂。請依所請。待秋成。使之輸納于山倉。從之。敎以。待秋事豐登。輸納本倉。又啓言。其一。本廳屯牙兵及壯哨軍逃故雜頉。依丙申定奪。令該邑代定事也。京廳將校下往外邑。簽括之際。騷擾必多。筵稟定奪之事。久不遵行。亦涉未安。依所請總廳牙兵壯哨有頉代。令該邑請充定。從之。敎以。旣有朝令。則至今因循。論以紀綱。極甚駭然。況筵稟定奪。旣在　先朝。該營擧行。如是慢忽。尤極未安。其後總戎使緘辭重推。又啓言。其一。屯牙兵收米。屯軍保收米。自各該邑主管。捧授屯哨官上納。而各邑不善擧行。則草記論罪事也。屯牙兵屯軍保之代定。旣已一委本邑。則牙兵米。軍保米之收捧。不宜仍付哨官。自本邑收捧。令哨官輸納。則事甚簡便。別無其弊。依所請請施行。敎以。如有難便之端。自方伯。必當據實執難。依爲之。
정조 8년 · 강
許施牙山漕船新造時。安興米七百石貸用之請。
정조 8년 · 목
左議政李福源啓言。卽見洪忠監司申大升報備局辭緣。則牙山縣牒呈以爲。漕船新造時所入物力。數甚夥然。而漕倉米布。見無餘儲。在前如此時。安興米貸用後。待新捧還報。旣有已例。安興米留庫中。限七百石許推移。俾得及時改造事爲請矣。造船物力。本出於漕倉所儲。而連歲歉荒。多有停減。目下改造之役。實無推移之路。餉米貸用。雖涉重難。已例旣有可據。漕期今又迫近。安興米七百石。依所報許用。而待新捧。卽爲準數還償事。請令道臣另加檢飭。俾無遷就不報之患。從之。
정조 8년 · 목
左議政李福源啓言。都承旨尹塾。請備堂差下。敎以。都承旨資歷與才器。俱宜參聞廟謨矣。依爲之。
정조 8년 · 강
分揀李漢泰具明謙。
정조 8년 · 목
右議政金熤啓言。李漢泰具明謙之所犯。實由於拘於事勢。迫不獲已之致。而旣經勘處。罰亦行矣。此與實犯有異。區別弛張。亦似無妨。敎以。其中李漢泰具明謙分揀。
정조 8년 · 강
許施畿營穀應留中限七萬石加分之請。
정조 8년 · 목
京畿監司沈頤之啓言。道內民戶穀總。元不相當。狀請加分。便成已例。而連値歉荒。兩歲停退。爲二十餘萬石。以今應分之數。萬無排巡之望。應留中限七萬石。特許加分。以爲繼巡接濟事。請令廟堂稟處。從之。
정조 8년 · 강
命賑邑行會委折。據實草記。
정조 8년 · 목
京畿監司沈頤之以賙賑之政。關飭賑邑事馳啓。敎以。朝參日擧條。今始行會何也。其委折。令有司堂上據實草記。
정조 8년 · 강
召見承旨徐有防于觀物軒。
정조 8년 · 목
予曰。禮房便覽中。李領敦寧金領敦寧弔祭依例入之。仍敎曰。禮曹謄錄入之。又敎曰。左承旨入之。予曰。鄭判府事何年登科知入。假注書李敬五曰。乙丑年九月庭試云矣。
정조 8년 · 강
施判府事鄭弘淳隱卒之典。
정조 8년 · 목
敎曰。鄭判府事之喪。豈勝驚惜。此大臣立朝四十年。屢掌財賦。每思益下之政。逮居三事。隨事盡言。亦不循流俗。規度之簡整。求之朝著。未易多覯。久處西樞。許遂便養之請。且日前科次時。移時入對而鑑識不爽。筆力尙健。故意謂克享期頤之福矣。曾未數日。遽聞長逝。尤覺慘惻。況予嗣服後。枚卜之大臣喪逝。卽是初有。擧哀一節。該曹旣以享日不遠。據例草記。雖不如禮爲之。弔祭致賻等事。令該曹照例擧行。柩材及祿捧。依李領敦寧例輸送。大臣體重。葬前宣謐。已例班班。至於此大臣。述其平生。必多表表可記者。諡狀催促。從速議諡之意。分付弘文館。
정조 8년 · 강
命勿敍右職。未準一年人。分等施行。
정조 8년 · 목
政院以全州判官李素等。勿敍右職傳旨啓稟。敎以。其中未準一年之人。更爲區別。以限三朔分等捧傳旨。越俸準此施行之意分付。
정조 8년 · 강
推洪忠監司申大升。
정조 8년 · 목
因有旨祗受事狀啓。敎以。此狀啓。亦爲下送。他道所無之例。本道創行乎。以此意書目措辭題送。又以綸音有旨祗受事馳啓。敎以。旣是本閣有旨。則狀啓當以摛文院開坼書之。而以承政院開坼。矇然修上。該監司推考。此狀啓。自本閣還下送。使之改修正上送。又因賑資綸音冊祗受事狀啓。敎以。此狀啓。使之一體改修整上送。矇然之失。自本閣別關申飭。
정조 8년 · 강
命安姓士人。自宗親府招致。更加嚴査。
정조 8년 · 목
宗親府啓言。因傳敎辭意。更爲嚴査。則安光集言。內從妹則九歲六歲外。他無處子。而親妹十二歲處子有之。而且是抱病之人。終不直告。屢次嚴敎之下。臣不能明白對揚。惶恐待罪。敢啓。敎以。勿待罪。問于宋樂休處後。安姓士人。自本府招致。更加嚴査。萬一又復欺隱。家長門長。當照法重繩。仍以欺罔之律處之。以此知悉擧行後。明朝草記。
정조 8년 · 강
大報壇破傷物件。命各該司改備。
정조 8년 · 목
因禮曹草記。有是命。
정조 8년 · 강
判下兵曹　景慕宮春享時軍兵磨鍊草記。
정조 8년 · 목
因該曹草記。敎以。出番步軍二哨外。各營入直軍。各留十名。爲先後廂。馬軍則入直兵馬及入直兩營騎士。各留五名隨駕。禁軍出番一番。入番六十人隨駕。寒事猶不解。軍民之弊。不可不顧。道路當自弘化門由館峴。以此分付漢城府。俾除治道之役。留陣置之。
정조 8년 · 강
命烽軍番糧襦衣。後日次對時稟處。
정조 8년 · 목
兵曹啓言。烽軍依前以五名輪回立番。而旣定界限之後。報警等節。比前稍別。不可無軫念之道。今番減去守烽軍布。移給於立番烽軍。以助其番糧之不足。而冬節襦衣。亦自本曹造給。似合事宜。請依此施行。敎以。後日次對時稟處。
정조 8년 · 강
命擧子元應常。令該曹嚴刑取招。
정조 8년 · 목
兵曹啓言。昨年庭試武科。瑞興擧子元應常。以借射罪。長鬐縣水軍充定押送矣。卽接本道監司移文。則本縣入於尤甚邑。勿定配。狀請蒙允。故罪人元應常。移配次。還爲押送云。伊時充軍。雖在於本道狀請之前。該縣旣入於尤甚邑。勢將移配。而今於屢朔之後。始爲押來。事極駭然。罪人元應常。令該曹更爲嚴治後。邊遠充軍。本縣押送時。不能申飭當該縣監。令該府拿處。該帥臣亦不可無警。重推。罪人領來人。自本道各別分付之意。請分付。允之。敎以。元應常所爲無常。可謂罪上添罪。令該曹嚴刑取招以聞。
정조 8년 · 강
秋曹以擊錚人原情覆啓。
정조 8년 · 목
刑曹啓言。再昨動駕時。泮村居典僕金得光擊錚於衛外。故取考原情。則以爲。渠輩以無依之民。募入於宮底。移屬懸房以後。永拔舊懸房名額。而且一廛加設之餘。利不能饒。乞與元居典僕作伴。下去諸營閫列邑。便宜分利。俾得奠居云矣。旣因昨秋上言。已經備局覆奏。蓋以創出新規。反啓紛紜。計在獨占。意涉不美。況一肆之別設。贖錢之蠲減。寔出於朝家恤澤。而猶不知足。至於煩籲。原情勿施。請勘處。允之。敎以。分付本館。從長變通。
정조 8년 · 강
命進御加味正氣散一貼煎入。榻敎也。
정조 8년 · 강
命進御加味正氣散一貼。更爲煎入。榻敎也。
정조 8년 · 강
遞承旨沈有鎭。以鄭存中代之。
정조 8년 · 목
政院以有鎭違牌啓請牌招。敎以。許遞。前望單子入之。又敎曰。承旨有闕代。以鄭存中出牌。仍敎曰。新除授承旨。牌招察任。
정조 8년 · 강
召見承旨林錫喆于觀物軒。
정조 8년 · 목
予曰。都承旨仕進。筋力必憊。今日則監煎後。直爲出去事分付。予謂注書李敬五曰。今年發賣與白給事。旣已申飭。當該堂郞必也盡心。而予在九重。未能親睹。今日卽分給日也。汝其潛往善察以來。部官則雖有不善擧行之事。今日則當安徐矣。爾其勿拘顏私。着實隱探其擧行形止。又敎曰。藝文館施賞。依判下擧行。
정조 8년 · 강
命前經筵金履素韓光會金魯鎭竝敍用。
정조 8년 · 목
敎曰。昨日譴罷。不過存事體。發賣方張。此時京兆之長。不可一刻曠官。前經筵金履素敍用。仍敎曰。前判尹金履素仍任前職。牌招察任。又敎曰。不可一敍一否。前經筵韓光會金魯鎭竝敍用。
정조 8년 · 강
給關東燒戶恤典。
정조 8년 · 목
原春監司徐鼎修以民戶失火馳啓。敎以。嶺東失火民戶。依近例。以恤典題給。俾災歲窮民奠接。萬一守宰不善句檢。則敢有現發之弊。當廉問。各別重勘。以此意自廟堂措辭行會。嶺西諸邑中被燒過十戶處。勿循常例。令道臣嚴飭守宰。使卽結構奠土之意。一體分付。
정조 8년 · 강
命備局所在箭竹。區別三等。送于內弓房。
정조 8년 · 목
政院以內弓房箭竹停減數爻單子啓。敎以。春秋內弓房造箭之役。關係莫重。不可以箭貢之停減。因以關之。況事屬戎備。許多矢人輩聊活之資。亦不可不念。備局所在箭竹中。區別三等名色。送于內弓房事分付。
정조 8년 · 강
許施關北鹿茸添價之請。
정조 8년 · 목
咸鏡監司李命植以封進鹿茸添價事馳啓。敎以。東居每每添價。曷若嚴防生弊之原乎。添價一款。姑依狀請施行之意分付。別般矯弊之方。自廟堂爛加商量。指一稟處。以紓北民難支之患。
정조 8년 · 강
命金鍾秀守令擬入。
정조 8년 · 목
敎曰。重臣乞郡自別。篤老侍下。若非畿邑。無以將往。近例曾經道伯人。雖不得擬差道內守令。而似此情理。豈必膠守常格。且畿邑守令中。郡守以下秩太卑。府尹則旣經守禦使。紀律所在。挨次至嚴。亦不可擬議。府使則程道多在百里內外。右道牧使窠中。楊州任嵂。遞付京職。雖是賑邑。旣在之次。賑口數爻。亦甚不多。重臣莅任。治績豈後前倅。然則遞易之弊。不須言也。重臣金鍾秀。今日政。守令見窠擬入。賑事方張。曠官可悶。從速上來辭朝。近聞將毋出寓云。俟稍暄將往之意。自本閣下諭。
정조 8년 · 목
以金鍾秀爲刑曹判書。兪彦鎬爲知經筵。鄭昌順爲同經筵。金鍾秀爲楊州牧使。李在簡爲刑曹判書。
정조 8년 · 강
命湖南饑口冤漏之弊。具意見狀聞。
정조 8년 · 목
全羅監司趙時偉以設賑各邑二三等抄飢口數馳啓。敎以。雖非荐歉之餘。以本道幅員之大。饑口之如是零星。必有冤漏之弊。且以畿湖口數之。倍蓰於是焉。道伯無或過於撙節而然乎。大凡抄飢之法。正月三等。例皆次次增付。而本道則反是。自七萬而爲五萬。自五萬而爲三萬。豈非大可訝惑者乎。査授之際。皆能十分精細。當入者入。宜漏者漏。吏無敢凭奸。民得以蒙惠。則固甚幸矣。萬一務加減數。惟以刻削爲主。則彼顑頷之類。擧將塡壑而後已。然道伯必有商量於存拔之間。朝家不必以遠外臆度。徑加指揮。大體委折。使之具意見據實狀聞之意。分付湖南伯處。
정조 8년 · 강
命成均館月講旬試。就議大臣後草記。
정조 8년 · 목
成均館啓言。因正言李翼晉所啓。令本館月講旬試。論理稟處矣。本館講試。曾有定式。雖不別成節目。尙可因此申明。今若令中外圓點儒生及館學掌色。通同許赴。而館堂則每二員合坐。考其等第。定其優劣。又於郞官直講以上數窠。重其遴選。以爲一體考課之地。每歲末。通計分劃。拔其優者。稟旨論賞。以爲永久遵行之道。似合事宜。至於抄啓一款。當此士習不古。俗尙漸渝之日。若以選擇之規。行獎勵之政。使人各自重。士皆知勸。則實爲砥礪名行。闡明文化之一大助。請講究而處之。敎以。此草記好矣。亦不過修明之擧。當依施行。而係是勸課之大擧措。合行事宜。不可不添爲磨鍊。卿就議大臣。爛熳消詳後。更具意見草記。
정조 8년 · 강
命朝參擧條。不卽行會。據實草記。
정조 8년 · 목
備邊司啓言。以朝參擧條。今始行會何也。其委折。令有司堂上據實草記事命下矣。擧條啓下後。行會之節。何敢遲緩。而緣臣昏憒。不卽擧行。失職之罪。伏地俟勘。敎以。此等事。亦不能致察。有此査問之擧何也。卿之所帶實兼。俱非緊務。則有何膠擾之端。擧行如是疏漏。此似小事。卿之忽於奉公。極爲駭然。有司堂上如此。何以董飭郞胥。其遲滯委折。無或如前漫漶。更爲從實直陳草記。又啓言。擧條啓下後。下吏遺忘而不爲來言。臣亦昏謬而未能提問。至伏承更爲從實陳聞之敎。不勝惶懍。敎以。在家草記可乎。此草記還給。又啓言。偃然在家之辜。罪上添罪。實合萬戮。趨詣闕外。敢陳事實。席稿惶蹙。恭俟嚴誅。敎以。有問則無錯對。中外穀簿民總。擧皆領略。意謂卿之才諝。有踰於人。每有許可底意。今番擧行。慢忽忒甚。至今諉罪下吏。下吏掩置。獨不關於堂上乎。縱曰不告。何不推尋。豈其理務稍久。怠症已生耶。此草記勿施。不卽推尋行會委折。更爲據實草記。
정조 8년 · 강
命罪人韓世圭嚴刑取招得情後。該地方官拿處。
정조 8년 · 목
刑曹啓言。代射罪人安州居韓世圭。依法典邊遠充軍。定配於延日縣矣。以尤甚被災之處。勿定配所蒙允。故罪人還爲押送而取考文案。則發配在於災實分等之前。該道還送。在於狀請蒙允之後。其間罪人之中路遲滯。已極無嚴。罪人世圭嚴刑懲礪。更定配所押送。領來將校。符同罪人。屢朔淹滯。誠極痛惡。自臣曹照法重勘。該道臣推考。該縣監令該府請拿處。允之。敎以。尤甚邑守令拿來可悶。其委折。令該道伯査實狀聞。拿處一款。今姑分揀。厥漢之逗遛到配。遲滯還現。必是潛往本土之故。厥漢嚴刑取招得情後。該地方官安州牧使拿處。
정조 8년 · 강
命擊錚罪人金得光。決杖放送。
정조 8년 · 목
刑曹啓言。擊錚罪人金得光杖一百徒三年定配。敎以。編配之夥然可取。參酌決杖放送。
정조 8년 · 강
拿處瑞興縣監尹光護。
정조 8년 · 목
政院以長鬐縣監張齊斗拿處傳旨啓稟。敎以。該縣監拿處。呈以長鬐捧傳旨乎。還發之遲滯。必因到配之遲滯而然。其委折當問於地方官。況洪元燮事纔過。又此犯科。紀綱所在。極爲痛駭。此傳旨勿施。瑞興縣監尹光護。令該府拿門處之。
정조 8년 · 강
行藥院入診于誠正閣。都提調徐命善。提調鄭民始。副提調尹塾。
정조 8년 · 목
命善曰。請令醫官可合湯劑。商量以奏。予曰。依爲之。醫官吳道炯曰。臣意則仁蔘養胃湯。加減進御。似好矣。敎曰。無過三四貼可乎。道炯等奏曰。當仰觀脈候動靜。次次進御。似好矣。命善曰。　陵幸取稟在近。親享不遠。而聖候尙未平和。豈不萬萬悶迫。予曰。不過滯氣。何難將事。命善曰。伏想症候。似是隔痰凝滯之致。精製可合之劑。曠日進御。然後必有快復之效矣。予曰。近來寢睡不安。氣血甚燥。筋力精神。比前不逮。甚可悶也。命善曰。每緣過費聖意。以致攝養失宜。下懷憂悶。繼自今益懋節宣。予曰。昨日發賣未畢。今日雨勢如此。又將不得盡給矣。無依之類。能免浮黃之色乎。命善曰。今年雖云大歉。而浮黃者無多云矣。民始曰。雖無大段浮黃。而班戶中。間或有之云矣。予曰。鄭判府事誠慘然。緣何病而致此云乎。存中曰。氣塞云矣。予曰。成服何日乎。存中曰。明日矣。命善曰。醫官除拜外任者。不在醫籍。故例不得入直矣。桃源察訪李挺[廷:I-PERSON]楫。仍屬本院。循次入直事。請分付。予曰。依爲之。
정조 8년 · 강
命加味正氣散停止。加減養胃湯。自今日一貼式煎入。榻敎也。
정조 8년 · 목
有防曰。承旨入侍。閣臣有稟定之事。則以稟事閣臣。同爲登筵。纔有定式。而但聖體未寧之時。藥院則請對承起居。而本閣則雖有朝夕問安之擧。靜攝之候。湯劑之節。無以得聞。此後藥院三提調請對承候時。時任之仕進閣臣。一體隨入。日次承候時。則依承旨持公事入侍。在直閣臣同參之例。只在直閣臣隨入。而如有湯劑及診候等事。亦令掌務官卽爲來告入直閣臣。竝合事宜。且以國朝故規言之。玉堂之設置藥院之傍。春坊之參聞睿候之例。竝以職親地比。凡係保護之節。尤所當與知故也。此足爲旁照之一端。而諸閣臣每欲一番筵奏而未果。今因言端敢達。予曰。依爲之。
정조 8년 · 강
賑恤廳以南北部發賣。退定明日啓。
정조 8년 · 목
該廳啓言。今日卽南部餘戶。北部全數。發賣畢分給之日。而兩勢不止。風寒且緊。退定於明日。敎以。雖一民。或有令前來集。冒雨彷徨。則當別岐摘奸後。部官隨現嚴處。以此各別嚴飭。○敎曰。雨勢如此。今日發賣。窮民沾濕。殊可慮也。兼春秋出去。漢城府官員及南部郎廳發牌。民之聚會與否。詳問以入。
정조 8년 · 강
命鄭判府事致祭文。今日內撰進。
정조 8년 · 목
敎曰。鄭判府事家致祭。成服日爲之。當遣內侍。祭文今日內撰進。
정조 8년 · 강
命承旨趙尙鎭。獻納金履厚等敍用。
정조 8년 · 목
敎曰。不過微眚。前承旨趙尙鎭敍用。又敎曰。聞承宣所奏。不可一敍一否。前獻納金履厚。正言徐配修。前執義姜★(亻+寅)。前持平金熙采。前獻納兪岳柱。竝敍用。
정조 8년 · 강
行藥院入診于誠正閣。召見時原任大臣閣臣。都提調徐命善。提調鄭民始。副提調尹塾。領府事金尙喆。判府事李徽之。左議政李福源。右議政金熤。原任提學金鍾秀。直提學徐浩修徐有防。檢校直閣金載瓚。待敎李崑秀。